Την επέκταση της συνεργασίας της με τον Βασίλη Μπάρκα ανακοίνωσε η ΑΕΚ.



Ο 24χρονος τερματοφύλακας είχε συμβόλαιο μέχρι το 2019, με τις δύο πλευρές να τα βρίσκουν σε όλα για τρία επιπλέον χρόνια.



Ο Μπάρκας αποτέλεσε μια από τις προτεραιότητες του τεχνικού τιμ και της ομάδας, εξαργυρώνοντας, μάλιστα, και την πετυχημένη χρονιά που είχε.



Αναλυτικά, η ανακοίνωση:

«Ο Βασίλης Μπάρκας υπέγραψε την επέκταση του συμβολαίου του με την ΑΕΚ μέχρι το 2022.



Δύο χρόνια μετά την απόκτησή του από τον Ατρόμητο, ο 24χρονος τερματοφύλακας έχει αγωνιστεί με την ΑΕΚ σε 37 επίσημους αγώνες, πανηγυρίζοντας τον τίτλο του Πρωταθλητή Ελλάδας στο τέλος της σεζόν 2017-18. Πρόσφατα έκανε και το ντεμπούτο του στην Εθνική Ανδρών.



Λίγο μετά την υπογραφή του συμβολαίου του ο Βασίλης Μπάρκας δήλωσε στο www.aekfc.gr: "Τελείωσε μία σεζόν γεμάτη συναισθήματα. Αρχισε με έναν τραυματισμό για μένα, μετά άρχισα να παίζω και τώρα πια είμαι πρωταθλητής. Είμαι πολύ χαρούμενος που συνεχίζω εδώ για τα επόμενα τέσσερα χρόνια και ελπίζω να πάρουμε ακόμα περισσότερους τίτλους"».



